Държавен вестник, бр. 17, 2016 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  17
(3) Подробна информация за кандидатства­
не се публикува на официалните интернет 
страници на висшите военни училища:
1. за НВУ „Васил Левски“ – www.nvu.bg;
2. за ВВМУ „Никола Й. Вапцаров“ – www.
naval-acad.bg.
Чл. 10. (1) Началниците на висшите во­
енни училища изпращат за утвърждаване 
от министъра на отбраната график за прием 
на документите и провеждане на изпити с 
кандидатите.
(2) Дирекция „Управление на човешките 
ресурси“ изпраща графиците по ал. 1 до Цен­
тралното военно окръжие в едноседмичен 
срок след утвърждаването им.
Чл. 11. (1) Кандидатите – военнослужещи 
(офицерски кандидати, сержанти/старшини и 
войници/матроси), подават рапорт по коман­
ден ред до министъра на отбраната, придружен 
с обосновано становище за необходимостта 
от обучението от съответния командир (на­
чалник) или ръководител, в срок до 20 март.
(2) В рапорта се посочват: военното зва­
ние, трите имена, ЕГН, длъжността, която 
заемат, военнопощенският номер на военното 
формирование (структурата) и гарнизонът, в 
който служат, и специализациите, за които 
кандидатстват.
(3) Към рапорта се прилагат следните 
документи:
1. кадрова справка;
2. копие на дипломата за средно образова­
ние, заверено от кадровия орган на военното 
формирование (структурата) – 2 броя;
3. копие на последния атестационен фор­
муляр с препоръка за обучение във висше 
военно училище;
4. здравна книжка;
5. свидетелство за съдимост, необходимо 
за издаване на разрешение за достъп до кла­
сифицирана информация – оригинал и копие;
6. служебна бележка от Националната 
следствена служба, удостоверяваща липсата 
на образувани предварителни производства;
7. нотариално заверена декларация по 
чл. 74, ал. 2, т. 1 от Данъчно-осигурителния 
процесуален кодекс; 
8. въпросник за проучване по чл. 46, т. 1 
ЗЗКИ (приложение № 2 към чл. 47 и 48 ЗЗКИ), 
попълнен от кандидата, и актуална снимка; 
9. състезателен картон по образец от вис­
шето военно училище;
10. обосновано становище за необходи­
мостта от обучението във висше военно учи­
лище от съответните командири/началници/
ръководители;
11. заверено копие на протокола от по­
следния годишен профилактичен медицински 
преглед с отразени последващи експертни 
решения за годността за военна служба (ако 
има такива).
(4) Кандидатите – военнослужещи (офицер­
ски кандидати, сержанти/старшини и войни­
ци/матроси), могат да получат формулярите 
на документите по чл. 11, ал. 3, т. 7 – 9 от 
висшето военно училище, от военното окръжие 
по местоживеене или от интернет страницата 
на висшето военно училище.
(5) Кандидатите – военнослужещи (офи­
церски кандидати, сержанти/старшини и 
войници/матроси), притежаващи разрешение 
за достъп до класифицирана информация с 
ниво, не по-ниско от „Секретно“, прилагат и 
копие на съответния документ, заверено от 
кадровия орган. Кандидатите не прилагат 
документите по чл. 11, ал. 3, т. 8, ако срокът 
на валидност на разрешението не изтича в 
годината на кандидатстване.
(6) При даване на обоснованите становища 
и препоръките от съответните командири/
началници/ръководители за обучението на 
кандидатите – военнослужещи (офицерски 
кандидати, сержанти/старшини и войници/
матроси) във висше военно училище, се от­
читат следните критерии:
1. професионална реализация;
2. лидерски качества и войскови умения;
3. опит от участие в операции и/или мисии 
извън територията на страната;
4. ниво на чуждоезикова подготовка;
5. умения за работа с Microsoft office и 
офис техника.
Чл. 12. (1) До 20 април комисии, назначени 
със заповеди на командващия на Съвмест­
ното командване на силите, командирите на 
видовете въоръжени сили и на ръководите­
лите на структури на пряко подчинение на 
министъра на отбраната, преглеждат редов­
ността и комплектността на документите на 
кандидатите – военнослужещи, за обучение 
и допускат тези от тях, които отговарят на 
условията.
(2) До 20 април комисия, назначена със 
заповед на министъра на отбраната, преглежда 
редовността и комплектността на документите 
на кандидатите – военнослужещи, за обучение 
от административните звена на Министер­
ството на отбраната и допуска тези от тях, 
които отговарят на условията.
(3) За работата си комисиите по ал. 1 и 2 
изготвят протоколи по образец съгласно 
приложение № 1.
Чл. 13. Протоколите по чл. 12, ал. 3 се 
изпращат на хартиен и на електронен носи­
тел в дирекция „Управление на човешките 
ресурси“ – МО, в срок до 30 април.
Чл. 14. (1) До 15 май дирекция „Управление 
на човешките ресурси“ – МО, изготвя запо­
вед на министъра на отбраната за обявяване 
имената на военнослужещите, допуснати до 
конкурсни изпити.